Vi kan rigtig mange ting, her i Nordjylland. Og vi kan også lave musik. Det er Kejser Larsen Band bevis på, og 30. december fik de et håndgribeligt bevis på, at danskerne er enige. Her blev det i programmet Dansktoppen på DR P5 nemlig slået fast, at Kejser Larsen Bands sang "Velkommen i de arbejdsløses endeløse rækker" er den mest spillede dansktopsang i 2016. Kejser Larsen Band kæmpede om airplay med blandt andet Fede Finn & Funny Boyz og Peter Vesth, og mens de to konkurrenter endte med at have flere numre på P5's top 20, var det altså det nordjyske Kejser Larsen Band, der endte som nummer 1. Kejser Larsen Band skrev første udkast til deres store dansktophit helt tilbage i 2005, men det var først i 2014, den blev indspillet. Kejser Larsen Band var i februar 2016 på besøg i Nordjylland LIVE hvor de spillede netop "Velkommen i de arbejdsløses endeløse rækker". Du kan se det hele her.

Opsummering:
Trods hård konkurrence endte nordjyske Kejser Larsen Band i top, da P5 30. december fandt årets mest spillede nummer.